सच्चा गुरु वो है जो परमात्मा से जोड़े
अकलेरा| बरड़ावदामें चल रही श्रीमद् भागवत कथा के चौथे दिन की कथा वाचक ने कहा कि सच्चा गुरु वह है जो सही राह दिखाकर व्यक्ति को परमात्मा से जोड़े। उन्होंने आगे बताया कि चंचल मन को स्थिर करने के लिए परमात्मा का सतत नाम जपना पड़ेगा। जैसे आम पक जाता है तो रस छोड़े उसी प्रकार जब नाम जपते जपते भक्ति पक जाती है तो अमृत रुपी रस बरसता है। जीवन जा रहा है समय बहुत कम है लेकिन आज इंसान को भक्ति कि चिंता नहीं है बस घर परिवार नौकरी की ही चिंता है। आज लोग दूसरों को शिक्षा देते हैं पर खुद अमल नहीं करते है। यहां चल रही भागवत कथा में आस-पास गांव से बड़ी संख्या में लोग पहुंच रहे हैं।
कृष्णजन्मोत्सव मनाया
बकानी| जगपुरागांव में चल रही श्री मद् भागवत कथा के दौरान कृष्ण जन्मोत्सव मनाया गया। कथा वाचक पं सज्जन शर्मा ने बताया कि सच्चे मन से ईश्वर को याद करने पर उसकी मनोकामना पूरी होती है। कृष्ण जन्म के अवसर पर पूरे पांडाल को आकर्षक सजाया गया। दही मटकी बांधी गई। कृष्ण जन्म होते ही लोगों ने आतिशबाजी की। महिलाएं भजन पर झूम उठी। कृष्ण के दर्शन करने लोग महिलाएं उत्साहित हो रहे थे। पुष्प वर्षा की गई। लोगों ने नाच गाकर कृष्ण जन्म का आनंद उठाया। इस अवसर पर सलावद, गणेशपुरा, झिझनिया, रात्या डूंगरी गांव के लोग बड़ी संख्या में शामिल हुए।
hin_Deva hin_Deva hin_Deva hin_Deva